text: Elefant trampede rundt i privat have i Vojens 
  27 september 2014 kl. 16.52
  En elefant fra et nærliggende cirkus har lørdag været på spil i en privat have i Vojens i Sønderjylland.
  Et noget eksotisk syn mødte lørdag eftermiddag en mand, da han så ud i sin have i Vojens. Her trampede en elefant rundt og havde blandt andet væltet et hegn.
  - Vi fik en anmeldelse om, at en elefant fra et nærliggende cirkus trampede rundt i en have. Den har trampet et bed ned og ødelagt et hegn, siger vagtchef ved Syd- og Sønderjyllands Politi til TV SYD.
  Da politiet kom ud til haven, var elefanten forsvundet. Men ifølge vagtchefen skulle elefanten angiveligt være tilbage i cirkusset.
  
  Fra Twitter:
  Hvad byder man uventede gæster? I Vojens må det nok være en balle hø - gæsten var en elefant, som tilbød sig med havearbejde. #politidk
  Fra Facebook:
  
  